**R O M Â N I A (nu produce efecte juridice)\***

**JUDEŢUL MUREŞ**

**Direcția Activități social-culturale patrimoniale și comerciale**

**Serviciul Activități culturale, sportive, de tineret și locativ**

**Nr. 11.207 din 11 februarie 2022 Iniţiator**

**PRIMAR**

**SOÓS ZOLTÁN**

**REFERAT DE APROBARE**

**privind aprobarea Metodologiei ( Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale.**

Prin H.C.L. 157/2021 a fost aprobată metodologia acordării finanţărilor nerambursabile pentru programe/proiecte culturale (inclusiv Contractul tip) din bugetul local, în conformitate cu Ordonanţa Guvernului 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare.

În urma experienței acumulate și a propunerilor beneficiarilor de finanțare nerambursabilă de anul trecut , pentru imbunătățirea metodologiei propunem următoarele :

* La definirea solicitantului precum și în toate locurile unde se face vorbire despre cine poate depune proiecte pentru accesare de fonduri: - solicitant *- persoana juridică de drept public sau persoană juridică de drept privat fără scop patrimonial* *sau cult religios recunoscut conform legii , care depune o ofertă culturală.*
* Introducerea la pct. 16 a precizării ( conform Legii 350/2005 cu modificările și completările ulterioare) : *În cazul în care un beneficiar contractează, în cursul aceluiaşi an calendaristic, mai mult de o finanţare nerambursabilă de la aceeaşi autoritate finanţatoare, nivelul finanţării nu poate depăşi o treime din totalul fondurilor publice alocate programelor aprobate anual în bugetul autorităţii finanţatoare respective.*
* Renunțarea la necesitatea parolării fișierelor la depunerea proiectelor.
* Eliminarea sumei maxim acordabile pe un proiect.

- La Dovada existenţei surselor de finanţare proprii sau oferite de terţi precizarea : extrasul de cont *din care să rezulte disponibilitatea sumei.*

*-* Introducerea precizării că, pentru solicitații cu sediul în alte localități decât Târgu Mureș este necesar Certificatul fiscal care să ateste că nu au datorii față de bugetele locale ale localităților unde își au sediul.

- Introducerea precizării că pentru ONG-uri, dovada personalității juridice o constituie Certificatul de înscriere în Registrul Asociațiilor și fundațiilor ( conform prevederilor OG 26/2000 cu modificările și completările ulterioare).

- Reformularea cap. III – Criteriile de acordare a finanțărilor nerambursabile ( așa cum reiese din Metodologia anexată).

- Renumerotarea punctelor din metodologie.

- Reformularea Ghidului de decontare.

- Introducerea în Contractul tip de finanțare a unor clauze noi care să asigure promovarea corespunzătoare a calității de finanțator a Municipiului – art.5.2 – lit. d-i ; introducerea la art.5.2 literei j ; reformularea parțială a punctului m a art 5.2 .

Comisia de selecție, ca și cea de soluționare a contestațiilor vor avea în componență și specialiști externi ( 3 pers.) , cu cel putin 3 ani de vechime în domeniul cultural care vor fi (art.12 și art.16 din OG 51/1998 cu modificările și completările ulterioare). Componența nominală a comisiilor va fi făcută publică doar după încheierea procedurii de selecție, prin urmare propunem numirea acestor comisii și aprobarea Ghidului evaluatorului prin Dispoziție de Primar. În anul 2021 acești specialiști externi au fost remunerați pentru activitatea lor cu suma de 2.000 lei brut / persoană cei din Comisia de selecție, respectiv 1000 lei brut/persoană cei din Comisia de soluționare a contestațiilor. Având în vedere volumul mare de muncă precum al acestor specialiști propunem remunerearea lor cu 3.500 lei brut/persoană cei din Comisia de selecție și cu 1750 lei brut /persoană cei din Comisia de soluționare a contestațiilor.

Termenul limită pentru depunerea proiectelor se stabilește prin Hotărâre a Consiliului local.Anunţul public privind sesiunea de selecţie este comunicat pe site-ul autorităţii finanţatoare, precum şi în presa scrisă şi audiovizuală, după caz, cu cel puţin 30 de zile calendaristice înainte de data limită pentru depunerea solicitărilor de finanțare nerambursabilă, prin urmare e necesară aprobarea termenului limită de depunere a proiectelor.

Având în vedere cele prezentate mai sus supunem spre aprobare consiliului local:

-**Metodologia (Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale** ( modificată în sensul celor de mai sus) – conform anexei,

- Data limită de depunere a cererilor de finanțare nerambursabilă de\_\_\_\_\_\_\_

- Remunerarea specialiștilor externi din Comisia de selecție cu suma de 3.500 lei brut/persoană iar a celor din Comisia de soluționare a contestațiilor cu suma de 1.750 lei brut/persoană.

- Numirea comisiilor și aprobarea Ghidului evaluatorului prin Dispoziție de Primar.

Director ex.adj. Șef Serviciu

Cosmin Blaga Zătrean Marina Ciugudean

Aviz favorabil al

Direcției economice

Dir.ex. Ioan Florin Crăciun

Întocmit/scris Marina Ciugudean

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 in O.U.G. nr. 57/2019 privind Codul Administrativ**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea Metodologiei ( Ghidul solicitantului) acordării finanţărilor nerambursabile din fondurile bugetului local al municipiului Târgu Mureş pentru acțiuni/programe/proiecte culturale**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. 11.207 din 11.02.2022 iniţiat de Primar prin Serviciul Activități culturale, sportive, de tineret și locativ privind aprobarea Metodologiei (Ghidul solicitantului) acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale.
2. Avizul/Avizele favorabil(e) al(e) Compartimentului/Compartimentelor de specialitate
3. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* Ordonanței Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările și completările ulterioare.
* Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare

**H o t ă r ă ş t e** :

**Art. 1.** Se aprobă Metodologia ( Ghidul solicitantului ) acordării finanţărilor nerambursabile din fondurile bugetului local al municipiului Tîrgu Mureş pentru acțiuni/programe/proiecte culturale, conform anexei care face parte integrantă din prezenta hotărâre.

**Art. 2.** Se aprobă numirea Comisiei de selecție și a Comisiei de soluționare a contestațiilor precum și aprobarea Ghidului evaluatorului prin Dispoziție de Primar.

**Art. 3.** Se aprobă remunerarea specialiștilor externi din Comisia de selecție ( 3 pers.) cu suma de 3.500 de lei brut/persoană și a celor din Comisia de soluționare a contestațiilor ( 2 pers.) cu 1.750 lei brut/persoană.

**Art.4.** Se aprobă ca termen limită de depunere a solicitărilor de finanţare nerambursabilă de la Bugetul local a Programelor/Proiectelor/Acțiunilor culturale pentru anul 2022 data de \_\_\_\_\_\_\_\_\_

**Art. 5.** La data adoptării prezentei hotărâri HCL nr. 157/2021 își încetează aplicabilitatea.

**Art. 6.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Activități culturale, sportive, de tineret și locativ și Direcția economică.

**Art. 7.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 8.** Prezenta hotărâre se comunică:

* Serviciului Activități culturale, sportive, de tineret și locativ
* Direcției economice.

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administ**